Levelezés szolgáltatás

A KIFÜ a Diákháló levelezés szolgáltatásában az intézmény edu.hu végződésű aldomainjén tetszőleges számú postafiókot biztosít, tárhellyel, vírus- és spamszűréssel, alias e-mail-cím létrehozás és átirányítás lehetőségével. Az egyes fiókokhoz tetszőleges arányban lehet kvótát rendelni 1-500MB között. Az intézmények a levelezésüket a KIFÜ központi infrastruktúráján tárolják azonban a postafiókok beállításait saját maguk felügyelik. Érdemes figyelembe venni, hogy a Diákháló levelezés szolgáltatásában jelenleg 10MB a levelek csatolmányának maximális mérete, ez egyaránt érvényes a levelek fogadása, illetve küldése vonatkozásában is. A korlát méretének módosítására egyelőre nincs lehetőség a levelezőszervereink üzembiztonsága és a véges erőforrásaink miatt.

Az intézmény által kijelölt Dashboard rendszergazdának lehetősége van az intézményi postafiókok széleskörű adminisztrálására a Dashboard felület részeként, a Felhasználók modulban a következő címen: <https://dashboard.kifu.hu/users>

 A fenti levelezés adminisztrációs felületen elérhető funkciók:
- postafiókok létrehozása, törlése
- postafiókok jelszavának beállítása, megváltoztatása
- postafiókokhoz tartozó kvóta beállítása
- a postafiókok álneveinek, továbbításainak beállítása
- a postafiókok státuszának állítása (Aktív/Inaktív)
- levelezési csoportok létrehozása, módosítása, törlése
- tömeges felhasználó importálási/exportálási lehetőség

Bővebben a Dashboard felületünkről: http://diakhalo.hu/dashboard2\_0

## Webmailen keresztüli hozzáférés

A Dashboard felületen keresztüli létrehozás után az edu.hu végződésű e-mail cím azonnal hozzáférhető a https://webmail.edu.hu felületen, tetszőleges böngésző használatával (például Google Chrome, Mozilla Firefox, Microsoft Edge, stb.).

Az új webmail használatához szükséges tudnivalók:
- A felület címe: [**https://webmail.edu.hu**](https://webmail.edu.hu)- Felhasználónév: **nev@intezmeny.edu.hu** alakú e-mail cím
- Jelszó: az érintett felhasználóhoz a Dashboardon beállított jelszó
Az egyes felhasználóknak lehetőségük van megváltoztatni a jelszavukat a webmailen keresztül, illetve ezt az intézmény megbízottja (diákháló rendszergazda) is elvégezheti a levelezés adminisztrációs felületen keresztül.

## Levelezőklienssel történő használat

A levelezőklienseket az alábbi paraméterek alapján kell beállítani:

Beérkező levelek kiszolgálói (bejövő levelek fogadásához):

IMAP esetén:

**imap.edu.hu** (143-as port SSL nélkül, vagy 993-as port SSL hitelesítéssel, az utóbbi javasolt)

POP3 esetén:

**pop.edu.hu** (110-es port SSL nélkül, vagy 995-ös port SSL hitelesítéssel, az utóbbi javasolt)

Kimenő levelek kiszolgálója (levélküldéshez):

**smtp.edu.hu**

- authentikáció/hitelesítés nélkül a Diákháló tartományból [195.199.0.0-195.199.255.255 közötti IP címekről] lehetséges: 25-ös port SSL hitelesítés nélkül, vagy

- hitelesítéssel, levelezéshez használt felhasználónév/jelszó párossal bármilyen IP címről: 465-ös port, SSL hitelesítéssel, ez a módszer javasolt)

Hozzáférési adatok a nev@intezmeny.edu.hu e-mail cím esetén:

- Felhasználónév: nev@intezmeny.edu.hu

- Jelszó: az érintett felhasználóhoz a Dashboardon beállított jelszó

## Levelezési lista és lista archívum

A [Kormányzati Fejlesztési Ügynökség](https://kifu.gov.hu/) levelezési lista és lista archívum szolgáltatása valamennyi tagintézménye számára elérhető. Levelezési listát az ügyfélszolgálaton keresztül igényelhetnek.

*Kérjük, hogy amennyiben levelezés szolgáltatással kapcsolatban keres minket, mindenképpen adja meg az email címet, amivel kapcsolatban a hibát tapasztalta, ha visszapattanó levelet kapott, akkor az abban szereplő hibaüzenetet is juttassa el hozzánk, illetve minden esetben adja meg az intézményéhez tartozó VPID azonosítót.*